Jisas Krais tasol i save kisim bek 


Na bai em i karim wanpela pikinini man, na yu bai kolim nem bilong em 
Jisas, long wanem, em bai i kisim bek ol manmeri bilong en long sin 
bilong ol. Matyu 1:21 


Long wanem, God i laikim tumas ol manmeri bilong graun, olsem na em 
i givim dispela wanpela Pikinini bilong en, bai olgeta manmeri i bilip long 
em ol i no ken lus na kisim laip i stap gut oltaim oltaim. Jon 3:16 


Jisas i tokim em olsem, “Mi yet mi rot na tok tru na laip. Nogat wanpela 
man inap i go long papa sapos em i no long rot bilong mi." Jon 14:6 


Na tu, i no gat narapela man i kisim bek yumi, long wanem, i no gat 
narapela nem i stap aninit long heven na ol i givim long ol man, na 
yumi ken kisim bek yumi long en. Aposel 4:12 


Namba wan samting mi bin kisim long yupela, em i olsem Krais i bin 
dai bilong tekewe sin bilong yumi olsem Rait Holi i tok. na ol i planim 
em, na long namba tri de em i kirap bek olsem ol rait bilong God i tok: 
1 Korin 15:3-4 


Long rot bilong blut bilong Krais, em i bin kisim bek yumi, na long rot 
bilong bikpela marimari bilong en, em i bin tekewe sin bilong yumi. 
Efesus 1:7 


| gat foapela tok tru we yumi mas kliagut long en: 
1. God i laikim yu tumas. 


Em i laik bai yu kisim laip oltaim long heven wantaim Em. 

Long wanem, God i laikim tumas ol manmeri bilong graun, olsem na em i 
givim dispela wanpela Pikinini bilong en, bai olgeta manmeri i bilip long em 
ol i no ken lus na kisim laip i stap gut oltaim oltaim. Jon 3:16 


Em i laik bai yu gat gutpela laip wantaim Em. 
Stilman i no save kam bilong stil na kilim na bagarapim man tasol. Mi kam 
bilong oli ken i gat laip, na bai ol i ken kisim planti laip moa. Jon 10:10 


Maski i olsem, planti manmeri i no save kisim gutpela laip na ol i no save 
sapos ol i gat laip oltaim oltaim bikos... 


2. Mani gat sin long pasin bilong em yet. Long dispela as em i stap 
longwe long God. 


Olgeta i bin mekim sin. 

Long wanem, olgeta manmeri i bin mekim sin na ol i sot long glori bilong 
God. Rom 3:23 

Long wanem, pasin bilong laikim tumas mani em i as bilong olgeta pasin 
nogut... 1 Timoti 6:10 


Pe bilong sin em i dai. 
Long wanem, pe bilong sin em i dai... Rom 6:23 


Baibel i tok klia long tupela kain dai: 


e Dai long bodi 
Na olsem em i makim olsem ol man i mas i dai wanpela taim tasol, na 
bihain bai ol i kisim kot: Hibru 9:27 


e Dai bilong spirit o stap longwe long God oltaim oltaim long hel 

Tasol ol man i save pret, na ol i no bilip, na ol man nogut, na ol man 
bilong kilim man, na ol man bilong mekim posin, na ol man bilong lotuim 
giaman god, na olgeta man bilong giaman, ol bai kisim hap bilong ol long 
raunwara we paia na salfa i kukim. Kamapim Tok Hait 21:8 


Sapos man i stap longwe long God bikos long sin bilong em, orait 
wanem rot bilong stretim dispela hevi? Planti taim yumi ting olsem 
ol rot bilong stretim hevi em: lotu, gutpela wok, na gutpela pasin. 


Tasol i gat wanpela rot tasol i kam long God. 

3. Jisas Krais tasol em i rot bilong go long heven. 

Dispela em i tokaut bilong God. 

Jisas i tokim em olsem, "Mi yet mi rot na tok tru na laip. Nogat 


wanpela man inap i go long papa sapos em i no long rot bilong mi." 
Jon 14:6 


Em i bin baim ful panismen bilong ol sin bilong yumi. 

Long wanem, Krais tu i bin dai wanpela taim tasol bilong tekewe sin bilong 
yumi, stretpela man bilong helpim ol man i no stretpela man, bilong 
bringim yumi i kam long God. 1 Peter 3:18 

Long rot bilong blut bilong Krais, em i bin kisim bek yumi, na long rot bilong 
bikpela marimari bilong en, em i bin tekewe sin bilong yumi. Efesus 1:7 


Em i gat promis bilong kisim laip oltaim oltaim. 

Man i bilip long Pikinini, em i gat laip i stap gut oltaim oltaim. Na man i no 
bilip long Pikinini, em bai i no inap kisim laip. Tasol belhat bilong God i stap 
vet long em. Jon 3:36 

Long wanem, pe bilong sin em i dai: tasol presen bilong God em i laip i stap 
gut oltaim oltaim long rot bilong Jisas Krais, Bikpela bilong yumi. Rom 6:23 


4. Yumi mas bilip long Jisas Krais long kisim bek yumi. 


Pasin bilong kisim bek yumi i kamap bikos long marimari bilong 
God long rot bilong bilip long Jisas Krais. 

Long marimari bilong God, God i kisim bek yupela long rot 
bilong bilip. na dispela i no bilong yupela yet, em i presen 
bilong God. Em i no long ol wok yupela i mekim, nogut wanpela 
man i hambak. Efesus 2:8-9 


Long wanem, olgeta manmeri i singaut long nem bilong Bikpela, 
God bai i kisim bek ol. Rom 10:13 


Prea bilong Sinman 


Prea olsem wantaim bilip: 

Bikpela Jisas, tenkyu tru long laikim mi. Mi tokaut olsem mi 
wanpela sinman na mi askim yu long fogivim mi. Tenkyu long 
dai bilong yu long diwai kros, planim, na kirap bek long baim 
olgeta sin bilong mi. Mi trastim yu olsem Bikpela na Sevia 
bilong mi. Mi kisim presen bilong yu long laip oltaim oltaim na 
mi givim laip bilong mi long yu. Helpim mi long bihainim olgeta 
tok bilong yu na bai mi amamas long ai bilong yu. Amen. 


Sapos yu bin trastim Jisas Krais, orait ol dispela samting i bin kamap 
long yu: 


e Nau, yu gat laip oltaim oltaim wantaim God. 

Na dispela em i laik bilong man i salim mi i kam, olsem olgeta 
manmeri i lukim Pikinini na bilip long em, ol i ken kisim laip i stap gut 
oltaim oltaim. Jon 6:40 


e Olgeta sin bilong yu i pinis na fogivim pinis. 

(bipo, nau, bihain) 

Tasol dispela man i bin mekim wanpela ofa tasol bilong tekewe sin 
bilong ol manmeri, na em i sindaun long han sut bilong God oltaim 
oltaim. Hibru 10:12 


e Yu wanpela nupela kriesen long ai bilong God. Em i stat bilong nupela laip 
bilong yu. 

Olsem na sapos wanpela man i pas wantaim Krais, em i kamap nupela 
manmeri. lukim, olgeta samting i kamap nupela. 2 Korin 5:17 


e Yu kamap pikinini bilong God. 
Tasol olgeta manmeri i kisim em, em i givim strong long ol long kamap ol 
pikinini bilong God, em ol manmeri i bilip long nem bilong em: Jon 1:12 


Gutpela wok em i no rot bilong kisim bek yumi, tasol em i pruf o prut bilong 
kisim bek yumi. 

Long wanem, God i bin wokim yumi, na long rot bilong Krais Jisas, God i bin 
wokim yumi bilong yumi ken mekim ol gutpela wok. Efesus 2:10 


God blesim yu! 


